Fejt: Verujem u uspeh dijaloga
Uspešnost razgovora Beograda i Prištine može obema stranama doneti veliku korist u pogledu približavanja EU, kazao je za GA Piter Fejt
: : Pitate me kao međunarodnog civilnog predstavnika, ali ja bih želeo da govorim i u ime Evropske Unije. Reći ću Vam, da pozdravljam ovaj dijalog. Prvi koraci u tom dijalogu su pozitivni. To izgleda kao neka osnova za raspravljanje o bitnim temama koje su od direktnog interesa za građane, i u Srbiji i na Kosovu. : : Nisam o tome razmišljao. Ja mislim da bi trebalo da gledamo na stvari pozitivno. Imamo sve razloge da verujemo da će dijalog biti uspešan, plodonosan, između ostalog i zato što vidimo šta je tu uloženo. I za Srbiju i za Prištinu postoje važne dobiti i koristi od toga, kao što je približavanje Evropskoj Uniji, svako na svoj način, svako u svom ritmu. Ja mislim da obe strane imaju dobru volju da postignu rezultate. Posrednik je izuzetno stručan u vođenju ovog postupka. Zbog toga imam sve dobre nade da će ovo biti uspešno. : : Mislim da decentralizacija može da bude od koristi građanima. Dozvolite mi da kažem da u svemu tome reči koje koristimo treba pažljivo odmeriti. Kada to kažem, mislim da kada govorimo o severu Kosova, ne treba da pričamo o integraciji srpskih građana na severu. Ono što mi tražimo i pokušavamo jeste da im pružimo dobrobiti i prednosti decentralizacije, kao što je deo dogovora u kome će ovo takođe biti razmatrano za vreme dijaloga. : : Ne bih bio baš strog u tome i da ja propisujem kako bi taj aranžman za sever izgledao. Trebalo bi da nema nasilja i da sever Kosova ne bude jedna vrsta zamrznutog konflikta. Unutar tih parametara, na dijalogu je da nađe rešenje koje je prihvatljivo: građanima na severu, Beogradu i Prištini. EULEX ima dva prioriteta među mnogim drugima, a to su ratni zločini i etnički motivisani zločini. Mislim da je za društvo na Kosovu veliki izazov da to prihvati. Da prihvati da su neki iz Oslobodilačke Vojske Kosova, koji su smatrani herojima, u stvari možda počinili zločine ili neka druga dela za koja moraju lično da odgovaraju. Mislim da je to proces koji će malo potrajati, a u međuvremenu vladavina zakona mora da se uspostavi i EULEX mora da radi svoj posao. Osumnjičeni, ukoliko ima dovoljno dokaza za to, onda treba da budu optuženi i da budu izvedeni pred lice pravde. : Mislim da je najbolji mehanizam EULEX, pošto je Evropska Unija uložila puno sredstava i resursa u raspoređivanju svoje misije ovde. Oni imaju sposobnost, odnosno kapacitet da preduzmu dalje istrage u vezi sa izveštajem Dika Martija, izveštajem koji sadrži veoma ozbiljne navode i optužbe i treba da bude dalje ispitano kao veoma ozbiljna stvar. Mislim da koliko god EULEX ima potrebe za daljim jačenjem u tužilaštvu, u daljoj zaštiti svedoka, to može da se uradi. I dalje smatram da u osnovi EULEX treba da bude taj koji treba to da uradi i da preduzme neophodne korake. : To je nešto što je sada izneseno pred Ustavni sud i ja ne želim da dajem nikakve presude unapred. Ono što Ustavni sud kaže biće njegovo. Po mom mišljenju bilo je proceduralnih i protokolarnih grešaka, pre nego da je to bio namerni pokušaj da se prekrši Ustav ili da se zaobiđe. To je moj utisak u ovom trenutku.